stanford-oval/wikipedia huggingface dataset:
Evelyn King
Diskografia

Smooth Talk (1977)
Music Box (1979)
Call on Me (1980)
I’m in Love (1981)
Get Loose (1982)
Face to Face (1983)
So Romantic (1984)
A Long Time Coming (A Change Is Gonna Come) (1985)
Flirt (1988)
The Girl Next Door (1989)
I’ll Keep a Light On (1995)
Open Book (2007)
Aiheesta muualla

Kuvia tai muita tiedostoja aiheesta Evelyn King Wikimedia Commonsissa
Eddie Alvarez

| Eddie Alvarez |
| --- | --- |
 Eddie Alvarez vuonna 2011.
Henkilötiedot
Syntynyt: 11. tammikuuta 1984 (ikä 40) Philadelphia, Pennsylvania
Kansalaisuus:   Yhdysvallat
Vapaaottelija
Lempinimi:  The Silent Assassin, The Underground King
Aktiivisena:  2003–
Pituus:  175 cm
Paino:  77 kg
Painoluokka:  kevytsarja (2008–) välisarja (2003–2007)
Kätisyys:  oikea
Taistelutyyli:  paini, nyrkkeily, brasilialainen jujutsu
Seura:  Ricardo Almeida BJJ Blackzilians
Tilastot
Ottelut:  40
Voitot:  30
– tyrmäyksellä:  17
– luovutuksella:  7
– päätöksellä:  6
Tappiot:  8
– tyrmäyksellä:  4
– luovutuksella:  2
– päätöksellä:  2
Ei tuomiota/mitätöity:  1
Edward Alvarez (s. 11. tammikuuta 1984 Philadelphia, Pennsylvania) on yhdysvaltalainen kevytsarjan vapaaottelija. Hän on entinen UFC:n kevytsarjan mestari ja entinen Bellatorin kaksinkertainen kevytsarjan mestari.
Alvarez esiintyi tosi-tv-sarjassa Bully Beatdown.
Vapaaottelu

Alvarez aloitti vapaaottelussa kilpailemisen ammattilaisena joulukuussa 2003, jolloin hän kohtasi Anthony Ladonnan Ring of Combatissa. Alvarez voitti kamppailun tyrmäyksellä ensimmäisessä erässä. Alvarez otteli myös muissa vapaaottelujärjestöissä, kuten Reality Fighting, Euphoria ja BodogFight. Reality Fighting 7 -tapahtumassa Alvarez voitti uransa ensimmäisen mestaruuden vasta kolmannessa ammattilaisottelussaan. Hän voitti Chris Schlesingerin luovutuksella minuutissa ja hänet palkittiin Reality Fightingin välisarjan mestaruudella. 2006 Alvarez siirtyi ottelemaan MFC järjestöön, jossa hän saavutti välisarjan mestaruuden joulukuussa 2006. Tuolloin hän kohtasi uransa yhdeksännessä kamppailussa Aaron Rileyn, jonka Alvarez voitti tyrmäyksellä noin minuutissa. MFC-järjestö muutti nimensä BodogFightiksi, kun Alvarezin oli määrä puolustaa ensimmäistä kertaa mestaruuttaan Nick Thompsonia vastaan. Huhtikuussa 2007 Venäjällä käyty kamppailu päättyi Alvarezin tekniseen tyrmäys tappioon ja näin menetti mestaruutensa. Se oli samalla Alvarezin uran ensimmäinen tappio. Sitä ennen hän oli voittanut kymmenen kamppailua peräkkäin.
Vapaaottelu > DREAM (2008)

Alvarez matkasi Japaniin 2008 ja osallistui DREAMin järjestämään kevyensarjan turnaukseen. Hän voitti avauskierroksella Andre Amaden teknisellä tyrmäyksellä ensimmäisessä erässä. Alvarez eteni voiton myötä seuraavalla kierrokselle, jossa hän kohtasi Shooton välisarjan mestarin Joachim Hansenin. Alvarez voitti heidän välisen kamppailun tuomariäänin. Välierissä hän kohtasi Tatsuya Kawajirin, jonka Alvarez voitti teknisellä tyrmäyksellä ensimmäisessä erässä. Voiton myötä hänen oli määrä otella loppuottelussa Shinya Aokia vastaan, mutta joutui jättämään väliin saatuaan vakavan haavan Kawajiria vastaan käydyssä kamppailussa.
Joulukuussa 2008 Alvarez sai tilaisuuden otella Aokia vastaan Dynamite!! 2008 -tapahtumassa, jossa oli panoksena WAMMA (World Alliance of Mixed Martial Arts) kevyensarjan mestaruus. Alvarez hävisi kamppailun puolessatoista minuutissa kantapäälukolla.
Vapaaottelu > Bellator (2009–2013)

Alvarez palasi takaisin Yhdysvaltoihin 2009 allekirjoitettuaan sopimuksen Bellatorin kanssa.
Vapaaottelu > Bellator (2009–2013) > Kevytsarjan mestaruus (2009–2011)

Hän osallistui kahdeksan ottelijan kevytsarjan turnaukseen ja voitti avauskierroksellaan Greg Loughranin giljotiinikuristuksella. Toisella kierroksella hän voitti Eric Reynoldsin takakuristuksella kolmannessa erässä. Voiton myötä Alvarez eteni loppuotteluun, joka pidettiin kesäkuussa 2009 Bellator 12 -tapahtumassa. Hän kohtasi Toby Imadan, jonka Alvarez voitti takakuristuksella toisen erän alussa. Hänestä tuli samalla Bellatorin ensimmäinen kevytsarjan mestari.
Alvarez otteli kaksi kertaa ei mestaruusottelua vuonna 2010. Hän voitti Josh Neerin takakuristuksella toisessa erässä ja myöhemmin lokakuussa Roger Huertan teknisellä tyrmäyksellä.
2. huhtikuuta 2011 Alvarez puolusti ensimmäisen kerran kevyensarjan mestaruuttaan Pat Currania vastaan, joka oli voittanut 2010 Bellatorin kevyensarjan turnauksen. Bellator 39 -tapahtumassa käyty mestaruuskamppailu päättyi Alvarezin voittoon tuomariäänin.
Hän puolusti mestaruuttaan toisen kerran marraskuussa 2011 Michael Chandleria vastaan. Alvarez kuitenkin hävisi kamppailun neljännessä erässä takakuristuksella ja menetti mestaruutensa.
Vapaaottelu > Bellator (2009–2013) > Mestaruuden jälkeen (2012)

Ottelun jälkeen Alvarez sai vastaansa Shinya Aokin, jolle hän oli hävinnyt urallaan aiemmin Japanissa luovutuksella. Kaksikko kohtasi toisensa huhtikuussa 2012, jolloin Alvarez oli parempi voitettuaan kamppailun teknisellä tyrmäyksellä ensimmäisessä erässä. Alvarez voitti myös toisen kamppailunsa tyrmäyksellä Patricky Freirea vastaan ensimmäisessä erässä, jonka myötä hän sai tilaisuuden otella uudelleen kevyensarjan mestaruudesta.
Vapaaottelu > Bellator (2009–2013) > Toinen kerta kevytsarjan mestarina (2013)

Chandler oli voittanut Alvarezilta mestaruuden ja oli sitä ennen puolustanut mestaruuttaan kahdesti. Bellator 106 -tapahtumassa käyty kamppailu päättyi Alvarezin voittoon hajaäänin. Voiton myötä Alvarez voitti Bellatorin kevytsarjan mestaruuden toistamiseen. Hän kuitenkin luovutti mestaruutensa allekirjoitettuaan sopimuksen UFC:n kanssa.
Vapaaottelu > UFC (2014–2018)

24. elokuuta 2014 UFC ilmoitti tehneensä sopimuksen Alvarezin kanssa. Hän otteli ensimmäisen kerran UFC:ssä 27. syyskuuta 2014 Donald Cerronea vastaan. Alvarez hävisi kamppailun tuomariäänin. Seuraavan kerran Alvarez otteli kesäkuussa 2015 Gilbert Melendezia vastaan, jonka hän voitti hajaäänin. Voitettuaan Anthony Pettisin edellisen ottelun tapaan hajaäänin tammikuussa 2016, sai Alvarez voiton myötä mahdollisuuden otella kevytsarjan mestaruudesta Rafael dos Anjosia vastaan.
Vapaaottelu > UFC (2014–2018) > Kevytsarjan mestaruus (2016)

Alvarez kohtasi hallitsevan mestarin dos Anjosin 7. heinäkuuta 2016 UFC Fight Night: dos Anjos vs. Alvarez -tapahtumassa. Viisieräinen mestaruuskamppailu päättyi Alvarezin voittoon ensimmäisessä erässä teknisellä tyrmäyksellä. Hänet palkittiin ottelun jälkeen Illan suoritus bonuksella. Alvarez voitti kevytsarjan mestaruuden uransa neljännessä UFC-ottelussa.
Alvarez puolusti ensimmäistä kertaa mestaruuttaan 12. marraskuuta 2016. Hän sai vastaansa höyhensarjan hallitsevan mestarin Conor McGregorin, jolle Alvarez hävisi teknisellä tyrmäyksellä toisessa erässä.
Vapaaottelu > UFC (2014–2018) > Mestaruuden jälkeen (2017–2018)

Tappion jälkeen Alvarez otteli Dustin Poirieria vastaan toukokuussa 2017. Ottelu keskeytettiin ja tulos mitätöitiin, kun ottelun tuomari Herb Dean katsoi Alvarezin polviosumien olleen tahattomia. Eikä Poirier kyennyt jatkamaan ottelua. Alvarez kohtasi seuraavaksi joulukuussa voittamattoman Justin Gaethjen. Hän voitti ottelun teknisellä tyrmäyksellä kolmannessa erässä, potkaistuaan Gaethjea polvella päähän.
Heinäkuussa 2018 Alvarez otteli uusintaottelun Poirieria vastaan, kun kaksikon ensimmäinen ottelu päättyi kyseenalaisesti. Alvarez hävisi Calgaryssa käydyn kamppailun toisessa erässä teknisellä tyrmäyksellä.
Vapaaottelu > One Championship (2019–)

Alvarez siirtyi UFC:stä singaporelaiseen One Championship -organisaatioon lokakuussa 2018. Hän otteli ensimmäisen ottelunsa Timofey Nastyukhinia vastaan maaliskuussa 2019 One Championshipin kevytsarjan turnauksessa. Alvarez hävisi ottelun teknisellä tyrmäyksellä ensimmäisen erän lopulla. Hän kuitenkin eteni seuraavalle kierrokselle korvattuaan loukkaantuneen Lowen Tynanesin. Alvarez sai vastaansa Eduard Folayangin, joka korvasi hänen ensimmäisen kierroksen vastustajan. Ottelu käytiin elokuussa, jonka Alvarez voitti takakuristuksella ensimmäisen erän alussa. Hän pääsi turnauksen loppuotteluun, mutta joutui jättämään turnauksen kesken loukkaantumisen vuoksi.
Huhtikuussa 2021 Alvarez kohtasi Iuri Lapicusin ONE on TNT 1 -tapahtumassa. Ottelu keskeytettiin tuomarin katsottua hänen lyötyä laittomasti vastustajansa takaraivoa. Ottelun tulos mitätöitiin, kun Alvarez teki valituksen lyötyään Lapicusia laillisesti, kunnes hän käänsi päänsä, jonka seuraksena Alvarezin seuraava lyönti osui laittomalle alueelle. Hän otteli seuraavan kerran huhtikuun lopussa Ok Rae Yoonia vastaan. Hän hävisi ottelun tuomariäänin.
Saavutukset

Kevytsarjan mestaruus (kerran)
Illan suoritus (kerran, vs. Rafael dos Anjos)
Illan kamppailu (kerran, vs. Justin Gaethje)
Kevytsarjan mestaruus (kahdesti, puolusti kerran)
Kevytsarjan turnausvoitto
Välisarjan mestaruus (kerran)
Välisarjan mestaruus (kerran)
Filokrateen rauha

Filokrateen rauha rauha solmittiin vuonna 346 eaa. Ateenan ja Makedonian välillä. Se sai nimensä ateenalaisesta poliitikko Filokrateesta, joka osallistui rauhansopimuksen neuvotteluihin. Rauha lopetti Ateenan ja Makedonian sodan.
Makedonia oli Filippos II noustua valtaistuimelle laajentanut valtaansa naapureidensa kustannuksella. Ateenan ja Makedonian konflikti oli alkanut jo vuonna 357 eaa. kun Filippos hyökkäsi Amfipolista vastaan. Ateenalaiset havittelivat myös strategisesti tärkeää kaupunkia.
Vuonna 347 eaa. ateenalainen lähetystö, johon kuuluivat Filokrates, Demosthenes ja Aiskhines, saapui Makedoniaan. Kohdatessaan Filippoksen ensimmäistä kertaa Demosthenes sai jonkinlaisen kohtauksen Rauha saatiin kuitenkin solmittua ja osapuolet sopivat että kumpikin sai pitää hallitsemansa alueet. Ainoastaan Fokiin ja Aloksen suhteen Filippos sai vapaat kädet.
Vuonna 346 eaa. Parmenion ja Antipatros matkustivat Ateenaan vannomaan rauhansopimuksen mukaisen valan. Ennen kuin ateenalainen lähetystö ehti Makedoniaan vannomaan oman valansa, Filippos oli jo aloittanut hyökkäyksen Traakiaan, jonka hän valtasi miltei kokonaan ennen kuin rauhansopimus astui voimaan.
Heti rauhansopimuksen astuttua voimaan Filippos marssi armeijansa kanssa Fokista vastaan joka antautui.
Expo Tel Aviv

| Expo Tel Aviv |
| --- | --- |

Rakennuksen tiedot
Sijainti:  Tel Aviv, Israel
Koordinaatit:  32°06′19″N, 34°48′31″E
Avattu:  1959
Remontoitu:  2011 (Paviljonki 10)
Laajennettu:  1983, 2003 (Paviljonki 1) 2015 (Paviljonki 2)
Purettu:  2010 (1959 paviljonki)
Omistaja:  Arena Atlântico S.A.
Arkkitehti:  Aryeh Elhanani
Aiemmat nimet:  Messu- ja kongressikeskus, hepr. ‏מרכז הירידים והקונגרסים‎, Merkaz ha-yaridim ve-ha-kongresim
Katsojakapasiteetti
 6,090 (paviljonki 1) 9,628 (paviljonki 2) 
Lisää rakennusartikkeleitaArkkitehtuurin teemasivulla
Expo Tel Aviv (hepr. ‏אקספו תל אביב‎, aiemmin Messu- ja kongressikeskus, hepr. ‏מרכז הירידים והקונגרסים‎, Merkaz ha-yaridim ve-ha-kongresim), tunnettu nykyään yleisesti nimellä Ganei Hataarucha (hepr. ‏גני התערוכה‎, Gane ha-taarukha, ’näyttelypuutarha’), on Tel Avivin pohjoisosassa Israelissa sijaitseva monitoimihalli, joka valmistui vuonna 1959. Se on toiminut tapahtumapaikkana lukuisille tapahtumille, kuten konserteille, näyttelyille ja messuille.
Expo Tel Aviv koostuu kymmenestä hallista ja paviljongista sekä suuresta ulkoalueesta, jossa sijaitsee huvipuisto.
13. syyskuuta 2018 ilmoitettiin, että Expo Tel Avivin paviljonki 2:ssa järjestetään Eurovision laulukilpailu 2019.
Vuonna 1959 rakennettu ja vuonna 2010 purettu paviljonki
Aiheesta muualla

Kuvia tai muita tiedostoja aiheesta Expo Tel Aviv Wikimedia Commonsissa
| 0 | 1 | 2 |
| --- | --- | --- |
| Edeltäjä: Altice Arena | Eurovision laulukilpailun isäntäareena 2019 | Seuraaja: Rotterdam Ahoy |
Falla

Falla tarkoittaa muun muassa seuraavia:
Alejandro Falla (s. 1983), kolumbialainen tennispelaaja
Maiken Caspersen Falla (s. 1990), norjalainen maastohiihtäjä ja olympiavoittaja
Manuel de Falla y Matheu (1876–1946), espanjalainen säveltäjä
Ritva Falla (s. 1952), suomalainen muotisuunnittelija
Robert Alexander Falla (1901–1979), uusiseelantilainen lintutieteilijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Fallen

Fallen voi tarkoittaa ainakin seuraavia:
Fallen, Evanescence-yhtyeen albumi
Fallen, Burzum-yhtyeen albumi
Fallen, For My Pain -yhtyeen albumi
Fallen, Spiritus Mortisin albumi
”Fallen”, Volbeatin kappale ja single vuoden 2010 albumilta Beyond Hell / Above Heaven
FalleN, Gabriel Toledo de Alcântara Sguario (s. 1991), brasilialainen Counter-Strike 2 -pelaaja
Fallen, robotti Transformers-universumissa
Kadotettu (engl. Fallen), vuoden 1998 elokuva
Langennut (engl. Fallen), vuoden 2016 elokuva.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fallen”, voi hakea sivunnimihaulla, laajalla sivunnimihaulla tai tekstihaulla.
Finska deputationen 1808–1809

| Finska deputationen 1808–1809 |
| --- | --- |
 Kansilehti vuodelta 1879. Robert Castren, Finska Debutationen 1808–1809.
Alkuperäisteos
Kirjailija:  Robert Castrén
Kieli:  ruotsi
Genre:  Suomen historia
Kustantaja:  G. W. Edlund
Julkaistu:  1879
Sivumäärä:  84, 81

Lue kirja
Löydä lisää kirjojaKirjallisuuden teemasivulta
Finska deputationen 1808–1809 on Robert Castrénin vuonna 1879 ruotsiksi kirjoittama teos, jossa kuvataan Suomen lähetyskunta ja sen matka Pietariin 1808–1809 asiakirjojen ja kirjeenvaihdon valossa.
Esterit

Esterin funktionaalinen ryhmä
Monet makeiset, jäätelöt, virvoitusjuomat ja leivonnaiset on maustettu keinotekoisesti.
Esterit ovat orgaanisia yhdisteitä, jotka ovat muodostuneet epäorgaanisesta tai orgaanisesta haposta, jonka OH-ryhmä (hydroksyyliryhmä) on korvautunut -O-alkyyli(alkoksi)ryhmällä. Tavallisimpia estereitä muodostavia happoja ovat karboksyylihapot, fosforihappo, rikkihappo, typpihappo ja boorihappo.
Karboksyylihappojen estereitä on luonnossa melko runsaasti. Luonnosta saatavat vahat ja rasvat ovat estereitä. Hedelmissä on pieniä määriä hedelmäestereitä. Monien hedelmien, kukkien tuoksu johtuukin osittain niiden sisältämistä estereistä (eteerisistä öljyistä).
Pienimolekyyliset karboksyylihappojen esterit ovat yleensä hyvän tuoksuisia ja makuisia. Niillä on voimakas mutta miellyttävä aromi. Siksi niitä käytetään ravinto- ja nautintoaineiden sekä kosmeettisten aineiden maustamiseen ja hajustamiseen. Lähes kaikki käytössä olevat esterit ovat keinotekoisesti valmistettuja, koska niiden erottaminen luonnontuotteista on melko työlästä. Elintarvikkeissa tämä ilmaistaan termillä ”luontaisen kaltainen aromi”. Laktonit, kuten esimerkiksi gammabutyrolaktoni, ovat rengasrakenteisia hydroksi­happojen estereitä.
Esterien nimeäminen

Koska esterit ovat hapon ja alkoholin kondensaatiotuotteita, ne voidaan nimetä hapon alkyyliestereiksi. Esimerkiksi etikkahapon ja etanolin muodostama esteri on etikkahapon etyyliesteri. Esterien nimet voidaan myös muodostaa seuraavasti: nimen alkuosa (alkoholiosa) saadaan alkoholista yyli-päätteellä ja loppuosa johdetaan hapon nimestä aatti- tai oaatti-päätteellä samoin kuin suolojen nimet. Etaanihapon (etikkahapon) etyyliesteri on toiselta nimeltä etyylietanaatti (etyyliasetaatti). Butaanihapon etyyliesteri on puolestaan etyylibutanoaatti.
Esterien valmistus

Estereitä valmistetaan asyylisubstituutioreaktioilla esimerkiksi alkoholeista ja karboksyylihapoista. Kun alkoholi reagoi hapon kanssa, syntyy esteriä ja vettä. Reaktio on yleensä tavattoman hidas, ja sen nopeuttamiseksi joudutaan usein käyttämään katalyyttiä. Käytännössä estereitä valmistetaan kuumentamalla karboksyylihappoa hapon (katalyytti) läsnä ollessa ja alkoholin ollessa liuottimena. Tätä happokatalysoitua esteröintiä sanotaan myös Fischerin esteröintireaktioksi. Kun etanoli ja etikkahappo reagoivat, syntyy etikkahapon etyyliesteriä eli etyyliasetaattia. Päärynän maun saa aikaan etikkahapon ja pentanolin (amyylialkoholin) esteri, etikkahapon pentyyliesteri eli pentyylietanoaatti (N-amyyliasetaatti). Rommin maun taas saa aikaan muurahaishapon ja etanolin esteri, eli etyylimetanoaatti (etyyliformiaatti). Jasmiinin tuoksu on peräisin etikkahapon ja bentsyylialkoholin esteriltä (bentsyyliasetaatti).
Estereitä voidaan valmistaa myös anhydrideistä tai happokloridin kautta, jolloin karboksyylihaposta valmistetaan ensin tionyylikloridin (SOCl2) avulla happokloridi, joka reaktiivisena yhdisteenä reagoi nopeasti alkoholin kanssa muodostaen esterin.
Estereitä syntyy myös alkoholin reagoidessa vastaavalla tavalla epäorgaanisten happojen kanssa. Silloin tosin esterimolekyylissä olevan happisillan toisella puolella ei ole hiili vaan haposta peräisin oleva jonkin toisen alkuaineen atomi. Tällainen esteri on esimerkiksi nitroglyseroli (glyseryylinitraatti), joka syntyy glyserolin reagoidessa typpihapon kanssa:
C3H5(OH)3 + 3 HNO3 → C3H5(ONO2)3 + 3 H2O.
Esterien käyttö

Lukuisia estereitä käytetään elintarviketeollisuudessa aromivahventeina ja makuaine-esansseina. Kemian teollisuudessa niitä käytetään lisäksi liuottimina.
Glyseryylitrinitraatti eli nitroglyseroli on kirkasta siirappimaista nestettä, joka räjähtää herkästi. Sitä käytetään dynamiittien valmistukseen. Lisäksi sitä käytetään eräiden sydänlääkkeiden valmistukseen.
Kun alkoholi reagoi hapon kanssa, syntyy esteriä ja vettä. Reaktio voi tapahtua myös käänteisesti. Kun esteri ja vesi reagoivat, syntyy alkoholia ja happoa. Tämä reaktio voi tapahtua vain, jos käytetään katalyyttinä happoa tai emästä. Saippuan valmistaminen perustuu tällaiseen reaktioon. Saippuan valmistuksessa rasvaa keitetään natriumhydroksidiliuoksessa. Rasva, joka on glyserolin ja rasvahappojen esteri (triglyseridi), hajoaa glyseroliksi ja karboksyylihapoiksi. Hapoista muodostuu saippuaa. Estereitä käytetään siis saippuan valmistukseen. Samaa reaktiota, transesterifikaatiota, käytetään biodieselin valmistamiseen rypsiöljystä ja etanolista tai metanolista. Saatua polttoainetta kutsutaan nimillä RME (rypsiöljy-metanoliesteri) tai REE (rypsiöljy-etanoliesteri).
Estereitä käytetään myös muovien ja kuitujen valmistukseen. Polyesterimuovit valmistetaan yleensä karboksyylihaposta, jossa on vähintään kaksi karboksyyliryhmää ja alkoholista, jossa on vähintään kaksi hydroksyyliryhmää. Happo ja alkoholi reagoivat keskenään. Tällöin syntyy yhdisteitä, joiden molekyylit ovat hyvin suuria. Polyesterikuitujen yleisimmät lähtöaineet ovat eteeniglykoli ja tereftaalihappo. Polyesterikuituja ovat teryleeni, dacron ja jersey. Puku- ja housukankaat ovat yleensä polyesterin ja puuvillan seoksia.
Lisäksi estereitä käytetään teollisuudessa maalien, lakkojen ja liimojen liuottimina.
Aiheesta muualla

Wikimedia Commonsissa on kuvia tai muita tiedostoja aiheesta .
Opetus.tv: Kemian etäopiskeluympäristö, Karboksyylihapot & esterit
IUPAC Gold Book: Esters (englanniksi)
Fallbacka

Fallbackan talo vuonna 1965.
Fallbackan talo kaakosta katsottuna
Kartta Fallbackan tilan sijainnista 1862
Fallbackan tila oli Tuusulassa pääradan varressa sijainnut tila. Se sijaitsi nykyisten Vantaan, Keravan ja Tuusulan alueilla Korson ja Savion asemien välissä. Tilaa ja sen taloa asutti Fallström-maanviljelijäsuku nimeltään ainakin jo 1700-luvulta asti.
Fallbackan talossa toimi alueen ensimmäinen koulu, josta toiminta myöhemmin siirtyi uuteen nykyisinkin Leppäkorven koulun vieressä sijaitsevaan puurakennukseen. On mahdollista, että päärakennusta jouduttiin siirtämään pääradan alta, sillä 1862 vuoden kartan (ks. kartta sivussa) ja 1850 vuoden karttojen mukaan päärata rakennettiin Fallbackan tilan poikki.
Tilan päärakennus, joka sijaitsi alueen korkeimmalla kohdalla, purettiin 1960-luvulla. Nykyisin tilan alueella sijaitsee muun muassa Vantaan Seudun Rudolf Steiner -koulu ja omakotitaloja.
Alueen halki, itä-länsisuunnassa, kulkee Vantaan puolella Anttilantie, joka jatkuu Tuusulan puolella Fallbackan tienä. Pohjois–etelä-suunnassa alueen halkaisee Vallinoja (Fallbäcken), joka vuosien saatossa on kutistunut tulvivasta purosta ojaksi. Alueelle on rakennettu 1990-luvulta asti runsaasti uudisrakennuksia, jolloin koko alueen luoteista osaa on alettu kutsua Vallinojaksi. Koko Vantaan puolella sijaitseva osa tilasta kuuluu nykyään Korson suuralueeseen, josta suuri osa on luonnonsuojelualuetta. Tilan pohjoinen osa kuuluu Alikeravaan/Koivikkoon, luoteinen osa Tuusulaan ja itäinen osa Leppäkorpeen pääradan itäisellä puolella. Tilaan eteläinen osa jatkui nykyiseen Korsoon asti.
Hautajaisväkeä kokoontuneena Fallbackan tupaan vuonna 1926. Vanhaisäntä Fredrik Viktor Fallström on äskettäin kuollut. Kuvassa talon nuori isäntä Akseli Fallström vaimoineen, sisaruksineen ja naapureineen. Esiliinaan on pukeutunut Akselin sisar Ester, joka hoiti taloutta. Kahdeksanvuotias Margareta istuu äitinsä Hilman sylissä oikealla, pöydän päässä.
Fallströmin sisarukset ja naapurin lapsia vuonna 1914 Fallbackan tilalla. Oikealta Edit, Amanda, Ester, Aksel. Takana seisoo Teodor. Vasemmalla Hilma jonka edessä loikoilee Lennart.
Fallbackan tilan pihalla vuonna 1914. Kuva otettiin perheen isän 60-vuotispäivillä. Istumassa syntymäpäiväsankari itse, Fredrik Viktor Fallström ja hänen vaimonsa Ida Lovisa. Seisomassa perheen kaikki lapset paitsi Frans Vilhelm. Vasemmalta Aksel, Teodor, Ester, Hilma, Amanda, Lennart ja Edit Fallström.
Exos Aerospace

| EXOS Aerospace Systems & Technologies, Inc |
| --- | --- |
Perustettu:  2014
Kotipaikka:  Greenville, Texas
Toimiala:  avaruustekniikka
Infobox OKVirheellinen NIMI-arvo: 
Exos Aerospace Systems & Technologies on yhdysvaltalainen avaruusalan yritys.  Se kehittää uudelleenkäytettävää laukaisujärjestelmää, jolla voitaisiin laukaista 100 kg LEO:lle. SARGE on yrityksen luotainraketti lyhytkestoiseen painottomuustutkimukseen.
Exos Aerospace on jatkumoa Armadillo Aerospace -yritykselle. Armadillo Aerospacen perusti John Carmack ja se osallistui Ansari X Prize -kisaan 2000-kymmenluvun alussa. Elokuussa 2013 Carmack "jäädytti" Armadillon toiminnan STIG-B -raketin laukaisun epäonnistumisen jälkeen ja tarjosi "jäämistöä" ulkopuolisille sijoittajille.
Exos Aerospacen perustettiin toukokuussa 2014, mukana joukko entisiä Armadillon työntekijöitä. Exos perustettiin jatkaamaan Armadillon aloittamaa uudelleenkäytettävän laukaisujärjestelmän kehittämistä. Toimipaikaksi valittiin Armadillon entinen toimipiste Caddo Mills Municipal Airportissa, Texasissa. 2015 Armadillo Aerospacen varat myytiin Exosille.
SARGE

Exosin SARGE luotainraketti  (Suborbital Autonomous Rocket with Guidance eli SARGE) perustuu Armdillon STIG B:hen. Sen kapasiteetti on 50 kg.
Elokuussa 2018 Exos laukaisi "Pathfinder" -lennon.
2. maaliskuuta Exos laukaisi "Mission 1" -lennon. Siinä laukaistiin toisen kerran aiemmin jo lentänyt raketti (lennolta "Pathfinder" vuonna 2018). Rahtina oli erilaisia pieniä tutkimuslaitteistoja. Lennon oli tarkoitus yltää 80 kilometrin korkeuteen, mutta raketti nousi vain 20 kilometriin, koska moottori sammui turvamekanismin toimittua suunnitellusti. Raketti oli ajautunut tuulen  myötä ulos ennalta määrätystä alueesta, joka määrittyy sallitusta laskeutumisalueesta; 7 kilometrin säde laukaisualustasta. Raketti laskeutui 1,2 kilometrin päähän laukaisualustasta.
Aiheesta muualla

https://exosaero.com/
Fahrenheit 451 (vuoden 2018 elokuva)

| Fahrenheit 451 |
| --- | --- |

Ohjaaja:  Ramin Bahrani
Käsikirjoittaja:   Ramin Bahrani  Amir Naderi 
Perustuu:  Ray Bradburyn romaaniin Fahrenheit 451
Tuottaja:  David Coatsworth
Säveltäjä:  Antony Partos
Kuvaaja:  Kramer Morgenthau
Pääosat:   Michael B. Jordan  Michael Shannon 
Valmistustiedot
Valmistusmaa:  Yhdysvallat
Tuotantoyhtiö:  HBO Films
Levittäjä:  HBO
Ensi-ilta:  2018
Kesto:  100 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Fahrenheit 451 on Ramin Bahranin käsikirjoittama ja ohjaama yhdysvaltalainen elokuva vuodelta 2018. HBO-maksukanavan tuottama elokuva on tulevaisuusdystopia, joka perustuu Ray Bradburyn samannimiseen tieteisromaaniin vuodelta 1953. Ensimmäisen ja tunnetumman elokuvaversion kirjasta ohjasi François Truffaut vuonna 1966.
Bahranin versiossa pääosia, palomies Guy Montagia näyttelee Michael B. Jordan ja tämän esimiestä Michael Shannon.
Elokuva ei saanut kovin suopeita arvosteluja.